Denîz Kayayî, bi nameyê endamanê PKK û PAJK’î yê girewteyan, derheqê komploya mîyanneteweyîye û grevanê vêşanîye de beyanat da.
MA DO BI QERARÎYE DEWAM BIKÊ
“ Ma kewtî serrgêra 21‘ine ya komploya serê Rayberîye û wextêko winasî de ma vînenê ke sîstemê olîgarşîk-despotî bi hesabanê menfaatperestî yê polîtîkayan û bi metodanê faşîzanîye her çiqas zor bido zî komploye nearda serê û no derheq de netîce nêgirewta. Dewletê hegemonî ameyî têhet û vera Rayberîya ma komploye naye ro û na komplo eslê xo de vera  pêroyê şaranê Rojakewteya mîyanêne, şarê Tirkî û şarê Kurdî ameye ronayene. Eke komploya 15’ê Sibate ke bibîyêne serkewte, o wext  faşîzm bîyêne meşrû û bi no qeyde pêro nasname û şarî bi qeltkerdiş û qirkerdişî ameyêne çinekerdene.  No xetere hîna zî dewam keno.
Bitaybetî zî hedefê îtîfaqê faşîstî yê AKP-MHP’yî o yo ke komploye ra netîce bigîrê. No sebeb ra yo, seba ke komploye newe ra bikerê aktuel, desteberê ra çi yeno kenê. Sîstemê Îmraliyî, xelatê pereyan ê serê fermandaranê PKK’yî û bombardûmankerdişê ko û bajaran, talankerdişê bajaranê Kurdîstanî, tepiştişê sîyasetmedar û welatperweranê Kurdistanî, bi nê pêroyînan kenê ke komploye bikerê aktuel û ci ra netîce bigîrê. Ewro Rayber Apoyî bi vindetiş û xoverdayîşê xo yê miqeremî  komplo îfşa kerda. Ma komploya mîyanneteweyîye ya vera Rayber Apoyî şermezar kenê.
Ma Halît Oral û hevalanê xo yê şehîdan ê çalakîya‘Şima nêeşkenê roja ma tarî bikerê’  bi minet û hurmet yad kenê. Ma endamê PKK û PAJK’î yê girewteyî vanê, ma ciwîyayîşê bê Rayberîye qetîya qebûl nêkenê û seba naye çi bedel hewce keno, ma do bidê. Seba ke tecrîdê serê Rayberîya ma bêro wedaritene, seba ke şert û mercê xebat û ciwîayîşî yê azadî ganî bêrê awankerdene, seba ke  Rayberîya ma avûkat û keyeyê xo de pevînayîşan bikero  ma dest bi grevê vêşanîye kerd û xoverdayîşê ma do hîna biqerar û cîdîyet dewam bikero
Leyla Guvene 7’ê Teşrîna Peyêne de dest bi grevê vêşanîye kerd û ewro xeylî hepisxane û merkezan de no xoverdayîş dewam keno.  Xoverdayîş her roja newe ye de hîna beno pêt û hîra.  Ma do  bi nê xoverdayîşê xo bibê serkewte, no derheq de bawerîya ma tam a. Ma hepisxaneyanê Tirkîya de 301 hevalî grevê vêşanîye bi qerarîye domnenê. Hevalê ma yê ke Ewropa, Başûr û merkezanê bînan de ,xoverdayîşê grevê vêşanîye domnenê rê selam vanê. Xoverdayîşê ma bi her hewa dewam bikero. Heta ke tecrîd nêro wedaritene, ma do xoverdayîşê xo bidomnê.
FAŞÎZMÎ RA BI XOVERDAYÎŞ YENO XELISNAYENE
Polîtîkayê îtîfaqê faşîstî yê AKP-MHP’yî ewro hetê  têgerayîşê ma û hetê şarê ma ra ameyî deşîfrekerdene û xêrca xoverdayîşî yew alternatîfê ma çin o.  Ma bi şîarê Mazlum Doganî “ teslîmîyet îxanet, pasîfîzm binkewtiş, xoverdayîş serkewtiş o“ xoverdanê û zanê ke na xêze ma kena serkewte. Çunke her ca û her wext de, mucadeleyê vera faşîzmî meşru yo. Warê sîyasetê demokratîkî de xoverdayîş, weçînitişanê herêmkîyan de xoverdayîş xoverdayîşê meşru yê. No sebeb ra ma venga pêro heskerdoxanê demokrasîyî, nuştox, roşnviran danê ke wa vera faşîzmî mucadeleyî bikerê berz. Tecrîdê serê Rayber Ocalanî, ma ser de zî yeno bicaardene. Kesê ke vengê xoverdayîşê ma nêheşnenê, wa gamêk vinderê û hîsîyatê xo û merdimahîya xo newe ra bisencê. Roje roja şerî ya vera faşîzmî ya, roje roja şikitena tecrîdî ya.“
